Document ID: /roh_data/filtered/fineweb-2-filterrobots_roh.jsonl.gz/72623

La Sessiun extra muros dal Cussegl grond pudess avair lieu il 2023 a Claustra. Candidà avevan sper la vischnanca Claustra er la vischnanca Val Son Pieder e la regiun Moesa. La Conferenza da presidentas e dals presidents dal Cussegl Grond scriva, ch'i hajan decis d’examinar pli detagliadamain la candidatura da Claustra.
Pervi dals trais buns dossiers na saja la decisiun betg stada simpla, hai num en la communicaziun. Definitivamain decida il Cussegl grond probabel durant la sessiun d’avrigl davart la surdada da l’organisaziun da la sessiun extra muros 2023.
Igl è tradiziun ch'il Cussegl grond banduna mintga legislatura ina giada la chapitala da Cuira e tegn ina sessiun extra muros.
Las davosas sessiuns extra muros
Puntraschigna – 2019
Arosa – 2015
Samignun – 2012
Poschiavo – 2009